Gru-botsing in Limpopo eis lewe van 9Die wrak van een van die bussies. (Foto: Verskaf) Nege mense is dood en 27 ernstig beseer toe vier voertuie Saterdagaand in ’n botsing op die R579 buite Mokopane in Limpopo betrokke was. Kol. Moatshe Ngoepe, woordvoerder van die polisie, het gesê die botsing het omstreeks 20:30 naby die Rafiri-nedersetting plaasgevind. Volgens Ngoepe het ’n Nissan-bakkie ’n ander motor probeer verbysteek toe dit reg van voor met ’n aankomende Toyota Quantum-bussie bots. “Nog ’n Toyota Quantum-bussie en ’n Mercedes Benz was toe ook betrokke,” het Ngoepe gesê. Sewe mense is op slag dood en twee is by hul aankoms by ’n hospitaal dood verklaar. Altesaam 27 mense is in die voorval ernstig beseer en na verskeie hospitale gehaas vir mediese behandeling. Volgens Ngoepe is die polisie steeds besig met die proses om die oorledenes uit te ken. Die polisie ondersoek ’n saak van strafbare manslag. Die wrak van een van die bussies. (Foto: Verskaf)